Wildest Dreams

"Wildest Dreams" (בעברית: "הַחֲלוֹמוֹת הַפְּרוּעִים בְּיוֹתֵר") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-31 באוגוסט 2015, על ידי חברות התקליטים ביג משין רקורדס וריפבליק רקורדס, כסינגל החמישי מתוך האלבום. סוויפט כתבה את השיר עם המפיקים שלו מקס מרטין ושלבאק. מבחינה מוזיקלית, הוא מאופיין בסגנונות כמו סינת'פופ ודרים פופ. הוא תואר כבלדה קצבית וזאת, תוך שנעשה בו שימוש בכלי מיתר ובפעימות הלב האמיתיות של סוויפט. מבחינה לירית, "Wildest Dreams" עוסק בכך שהיא מבקשת מבן זוגה לשעבר לזכור אותה בצורה מסוימת, למרות סיום מערכת היחסים ביניהם. השיר זכה לביקורות חיוביות ומעורבות כאחד: מבקרים רבים שיבחו את היכולות הווקאליות של סוויפט ואת הפקתו וכינו אותו כ"אחד מהשירים הטובים ביותר שלה", אך חלקם כינו אותו כ"לא מקורי". "Wildest Dreams" זכה להצלחה כאשר הגיע לחמישייה הפותחת במספר מדינות ביניהן אוסטרליה, קנדה ופולין. בארצות הברית הגיע לחמישייה הפותחת גם כן, והפך לשיר הרביעי מ-1989 שעשה זאת. מעבר לכך, הוא הגיע למקום הראשון בשלושה מצעדים נוספים במדינה והגיע למעמד של פלטינה מרובעת על מכירות של למעלה מ-4 מיליון עותקים. הקליפ של "Wildest Dreams" בוים על ידי ג'וזף קאהן. הוא עורר ביקורת בנוגע להאדרת קולוניאליזם, טענה שקאהן דחה. עלילת הקליפ מתרחשת באפריקה בעידן ההוליוודי הקלאסי של שנות ה-50 של המאה ה-20, ומתאר את סוויפט כשחקנית ברונטית שמתאהבת בכוכב קולנוע על סט הצילומים, ומאוחר יותר מבינה את סופה הבלתי נמנע של מערכת היחסים שלהם עם סיום צילומי הסרט. הקליפ זכה לביקורות חיוביות על ההפקה והאפקטים שלו. סוויפט תרמה את כל ההכנסות מהקליפ לארגון "African Parks". סוויפט הוציאה את ההקלטה החוזרת של השיר ב-17 בספטמבר 2021 כחלק מההקלטות המחודשות שלה, שהוקלטו ויצאו כתוצאה ממחלוקת המאסטרס שלה. "Wildest Dreams" נכתב על ידי סוויפט, מקס מרטין ושלבאק והופק על ידי מרטין ושלבאק שהפיקו את רוב השירים ב-1989. מבחינה מוזיקלית, "Wildest Dreams" הוא שיר דרים פופ וסינת'פופ, אף על פי שחלק מהמבקרים סברו שהוא מכיל אלמנטים של רוק. מייקל אילברט וסם הולנד הקליטו אותו באולפני MXM בסטוקהולם ובאולפני ההקלטות של קונוויי שבלוס אנג'לס. מבקרים רבים השוו את "Wildest Dreams" לשיריה של הזמרת לנה דל ריי בגלל האווירה "המחניקה והקודרת" שלו. סוויפט השתמשה בפעימות הלב האמתיות שלה כביטים של השיר. בנוסף לכך, נעשה בו שימוש בביטים של סינתיסייזרים ובכלי מיתר. מתיאס ביילונד עיבד את השיר ועבד עליו בביתו שבשוודיה. מעבר לכך, הבתים בו מלווים במלוטרון והפזמון שלו נתמך בצלילי סטקטו. ישנן פעמים ב-"Wildest Dreams" בהן סוויפט עוצרת את נשימתה באופן מכוון. מבחינה לירית, "Wildest Dreams" עוסק בבקשה של סוויפט לבן זוגה שיזכור אותה למרות הפרידה שלהם. בנוסף לכך, היא מכנה את האדם בו התאהבה כ"אדם רע" אך טוענת שהיא לא יכולה להפסיק לאהוב אותו למרות זאת. בבית הראשון סוויפט מדברת על כך שהיא כבר רואה שהיחסים נידונים לכישלון והיא מזהירה את בן זוגה מכך. את הווידאו קליפ של השיר ביים ג'וזף קאהן שביים מספר קליפים של סוויפט בעבר. הוא צולם בטנזניה ובלוס אנג'לס, ונחשף לראשונה בטקס פרסי הווידאו קליפים של MTV לשנת 2015. השחקן והדוגמן סקוט איסטווד גילם את התפקיד הראשי בו. בקליפ, סוויפט מגלמת שחקנית בדיונית בשם מרג'ורי פין שהיא התייחסות לסבתה, מרג'ורי פינליי, בעוד שאיסטווד מגלם שחקן בדיוני בשם רוברט קינגסלי, המשלב את שם סבה של סוויפט רוברט, ושמו האמצעי של אביה קינגסלי. סוויפט הגתה את הרעיון של הקליפ לאחר שקראה את The Secret Conversations, ספר זיכרונות של השחקנית אווה גרדנר. הנחת היסוד שלה הייתה שבגלל בשנות ה-50 של המאה ה-20 לא הייתה מדיה חברתית, הדרך היחידה של שני אנשים להתאהב הייתה אם הם יהיו במקום מבודד ומכאן עלה הרעיון לצלם את הקליפ באפריקה. לדבריי קאהן, הוא מבוסס על רומנים הוליוודיים קלאסים כמו "מלכה אפריקאית", "זיכרונות מאפריקה" ו"הפצוע האנגלי". הקליפ מתרחש באפריקה בעידן ההוליוודי הקלאסי של שנות ה-50 של המאה ה-20, ועוקב אחר סיפורה של מרג'ורי פין (סוויפט), שחקנית ברונטית שצילמה סרט הרפתקאות רומנטי בשם "Wildest Dreams" (התייחסות לסרט "זיכרונות מאפריקה" מ-1985) עם רוברט קינגסלי (איסטווד). הוא שזור בתמונות של חיות בר אפריקאיות ונוף טבעי, כולל מפל מים וסוויפט, אשר נמצאת בקרבת אריה. פין וקינגסלי מתאהבים, אך לאחר שצילומי הסרט מסתיימים, הרומנטיקה ביניהם מסתיימת. לאחר מכן, בהקרנת הבכורה שלו פין רואה את קינגסלי עם בת זוגו החדשה ונפגעת מכך אך מנסה לשמור על קור רוח. כשהם מתחילים לצפות בסרט, סוויפט בורחת ללימוזינה שלה ונוסעת משם בעוד פין רץ אחריה אך כשהוא מגיע זה כבר מאוחר מדי והלימוזינה נסעה. המבקרים שיבחו את הפקת הקליפ. ורסט וויקמן מסלייט כינה אותו כ"מרתק" ואף החמיא לכך שהוא תואם לנושא השיר. מייק ואס מ-Idolator החמיא גם הוא לקליפ ואף השווה אותו לסרטי רומנטיקה קלאסים. בנוסף לכך, הוא החמיא לאפקטים של הקליפ שלטענתו "העלו את הקליפ של "Wildest Dreams" לרמה גבוהה יותר". הקליפ היה מועמד לפרס בטקס פרסי הווידאו קליפים של MTV איטליה. למרות הביקורות החיוביות על הקליפ, הוא עורר מחלוקת כאשר רבים טענו שהוא מעודד קולוניאליזם, עקב הצגת שחקנים בעלי עור בהיר באפריקה. ויויאן רוטאביווה מ-NPR וג'יימס קסאגה ארינאיטווה היו מבין האנשים שהתייחסו לנושא הקולוניאליזם על רקע הצגת שחקנים לבנים באפריקה כאשר כתבו: "אנחנו לא לגמרי מאשימים את טיילור סוויפט, אבל האנשים שמאחורי הקליפ היו צריכים לעשות קצת יותר מחקר. הם היו צריכים לתהות איך יגיבו אפריקאים. הנוסטלגיה הזו שיש לאנשים לבנים מיוחסת לאפריקה הקולוניאלית והיא מבלבלת בצורה מביכה ופוגענית בלשון המעטה". לורן דוקה מפינגטון פוסט מתחה ביקורת דומה על הקליפ כאשר טענה: "שסוויפט נמנעה מניואנסים של ניכוס תרבותי, אך עשתה מהלך שהוא פוגעני באופן מוחלט". לעומת זאת, לורטה צ'רלטון מניו יורק הגנה על סוויפט, כשהרגישה שההאשמות "מופרזות" והמליצה לקהל "לנשום עמוק, לנשוף ולהפנות את זעמנו כלפי מה שחשוב באמת". קאהן הגיב על האשמות ואמר כי עיקר הדגש בקליפ היה על ליצור "סיפור אהבה" ושימוש בשחקנים שחורים לא יהיה אותנטי על רקע שנות ה-50. לאחר מכן, הגיב בצורה יותר מפורטת וכתב: "זה לא קליפ על קולוניאליזם אלא סיפור אהבה על סט צילומים תקופתי באפריקה, 1950 [...] החלטנו באופן קולקטיבי שזה לא יהיה מדויק מבחינה היסטורית, ולא להעמיס על הצוות שחקנים שחורים נוספים כי לא רצינו לשכתב את ההיסטוריה. כולנו גאים בעבודתנו [...] המציאות היא לא רק שהיו אנשים צבעוניים בקליפ שכן, עבדו עליו אנשים צבעוניים לכאורה. אני אמריקאי אסייתי, המפיקה ג'יל הרדין היא אישה אפרו-אמריקאית, והעורך צ'נסלר היינס הוא גבר אפרו-אמריקאי". — קאהן בהצהרה פומבית, שפורסמה ב-2 בספטמבר 2015 השיר זכה לביקורות חיוביות ומעורבות. באתר Sputnikmusic כינו את השיר כ"מלהיב" והרחיבו: "כל מה שהשיר באמת מוכיח הוא שסוויפט מסוגלת לקחת את ההשפעות העכשוויות סביבה ולעצב אותם למשהו מקורי ומרשים". אד מאסלי מ-The Arizona Republic תיאר את השיר כ"מפתה". אלכסיס פטרידיס מגרדיאן שיבחה את השנינות של מילות השיר ואף החמיאה למסרים הפמיניסטים שהוצגו בו. בביקורת של הניו יורק טיימס שיבחו את השירה של סוויפט בשיר ונטען שצבע הקול שלה בשיר לא דומה לשאר צבעי הקול שלה בשירים האחרים ב-1989 וזאת, בנוסף לכך שהחמיאו על המעבר של קולה בין סולמות. קרייג מאנינג מ-AbsolutePunk כינה את השיר כ"חד-פעמי". ג'ם אסוואד מבילבורד התאכזב במקצת מההפקה, שלדעתו דומה למוזיקה של לנה דל ריי, וכתב: "קשה לדעת אם השיר הוא הומאז' או פרודיה". גם אנני גלווין מ-Slant Magazine טענה שהשיר הוא "חיקוי של לנה דל ריי", אך שיבחה את שירתה של סוויפט ואת מילותיו. פורסט ויקמן ממגזין סלייט שיבח את הפקתו אך מתח ביקורת על מילותיו ועל כך שלטענתו, הן היו "מסורתיות מדי". מייקל ווד מלוס אנג'לס טיימס כינה את השיר כ"בסיסי". שיין קימברליין מ-musicOMH כינה את השיר כ"שיר החלש ביותר באלבום" וטענה שהוא "נשמע כמו חיקוי". האנה מילריאה מ-NME אמרה ש-"Wildest Dreams" הוא "יופי של שיר סינת'פופ". נייט ג'ונס ממגזין ניו יורק אמר שהשיר הוא מבין עשרת השירים הטובים ביותר של סוויפט, תוך שציין את הגשר שלו כ"קטע הטוב ביותר באלבום". רוב שפילד מרולינג סטון הפנה כלפיו ביקורת חיובית. השיר זיכה את סוויפט בפרס "כותבת השנה" בטקס פרסי BMI של 2016 וב-2017 זכתה גם בפרס ASCAP על כתיבת השיר. השיר הגיע בבכורתו למקום ה-76 במצעד הבילבורד הוט 100 עם יציאת האלבום. לאחר מכן, סוויפט הכריזה עליו כסינגל החמישי לאור הצלחת הסינגלים הקודמים. לבסוף, הוא הופץ כסינגל החמישי ב-31 באוגוסט 2015 על ידי ביג משין רקורדס. ביום שלמחרת, הוא הופץ בשנית אך נשלח לרדיו הכללי וב-30 באוקטובר נשלח לרדיו שבארצות הברית. בנוסף לגרסה המקורית, יצא רמיקס רשמי ב-15 באוקטובר של התקליטן R3hab. עם יציאתו כסינגל, נכנס השיר מחדש למצעד הבילבורד הוט 100 והגיע בשיאו למקום החמישי, מה שהפך אותו לחמישי מהאלבום שנכנס לעשירייה הפותחת ולשיר הרביעי מהאלבום שנכנס לחמישייה הפותחת במצעד. בנוסף לכך, הוא הגיע למקום הראשון במצעד 40 שירי המיינסטרים ובמצעד 40 השירים למבוגרים. בעקבות כך, שבר האלבום את השיא של האלבום שהצליח להכניס הכי הרבה שירים למקום הראשון במצעד 40 השירים למבוגרים, כשהיא משווה את השיא שלה לשיא של הזמרת קייטי פרי. בנוסף לכך, הגיע השיר למקום הראשון במצעד הדאנס/מיקס שואו איירפליי והיה לראשון שלה שעשה זאת. בעקבות כך, היא שברה שיא כאשר הפכה לאמן שהצליח להכניס הכי הרבה שירים לעשירייה הפותחת במצעד בשנה אחת. מבחינה מסחרית, זכה להצלחה רבה כאשר הגיע למעמד פלטינה כפולה בארצות הברית על מכירות נקיות ולמעמד פלטינה מרובעת במכירות משולבות. מחוץ לארצות הברית זכה השיר להצלחה כאשר הגיע לחמישייה הפותחת באוסטרליה (3), פולין (3), קנדה, ודרום אפריקה (5). גם במכירות זכה השיר להצלחה רבה כאשר הגיע למעמד פלטינה כפולה באוסטרליה, למעמד פלטינה בבריטניה (במכירות משולבות), למעמד פלטינה בקנדה, למעמד זהב בניו זילנד ולמעמד זהב בנורווגיה (מכירות משולבות). סוויפט הופיעה לראשונה עם השיר כחלק מרשימת שירים עימה הופיעה באירוע "Taylor Swift Experience" במוזיאון הגראמי. בנוסף לכך, כללה אותו ברשימת השירים של סיבוב ההופעות הרביעי שלה, "The 1989 World Tour". בהמשך, הופיעה עימו במספר תאריכים נבחרים במסגרת סיבוב ההופעות "Reputation Stadium Tour". זמר הרוק ריאן אדמס ביצע גרסת כיסוי לשיר במסגרת אלבומו 1989, אלבום שמכיל כולו גרסאות כיסוי לשירים מ-1989. גרסה נוספת של השיר הושמעה במהלך הסדרה "ברידג'רטון" ב-2020. בשנת 2021 צפויה לצאת גרסה מחודשת שלו במסגרת פרויקט מסוים, במהלכו הקליטה את אלבומיה מחדש לאור מחלוקת המאסטרס שלה. כל הקרדיטים שלהלן לקוחים מהערות האלבום של 1989. מיקומי הקלטה הוקלט בשנת 2014 באולפני MXM (סטוקהולם, שוודיה) ובאולפני ההקלטות של קונוויי (לוס אנג'לס, קליפורניה) המיקסינג נעשה באולפני MixStar (וירג'יניה ביץ', וירג'יניה) המאסטרינג נעשה בסטרלינג סאונד (ניו יורק) צוות Wildest Dreams (Taylor's Version) היא הגרסה שהוקלטה מחדש של "Wildest Dreams" של הזמרת-יוצרת האמריקאית טיילור סוויפט. הגרסה יצאה לאור ב-17 בספטמבר 2021 על ידי חברת התקליטים ריפבליק רקורדס. היא נכתבה על ידי סוויפט, מקס מרטין ושלבאק והופקה על ידי כריסטופר רו, סוויפט ושלבאק. בעקבות סכסוך עם ביג משין רקורדס בנוגע לזכויות המאסטרס של ששת אלבומי האולפן הראשונים שלה, כולל 1989, הכריזה סוויפט על מטרתה להקליט מחדש כל אחד מהאלבומים הללו. ההצצה הראשונה מ-"Wildest Dreams (Taylor's Version)" נכללה בטריילר של סרט ההנפשה "ספיריט: לחופש נולד" משנת 2021, שעלה לאקרנים ב-12 במרץ 2021. הצצה ארוכה יותר, באורך של דקה וחמישים ותשע שניות הועלתה לערוץ היוטיוב הרשמי של דרימוורקס הנפשה ב-17 במאי 2021. ב-17 בספטמבר פרסמה סוויפט בחשבון הטיקטוק שלה קטע נוסף מפזמון השיר, בעקבות ההצלחה הרבה לה הוא זכה בפלטפורמה, עם הכיתוב "אם אתם רוצים להשתמש בגרסה שלי של "Wildest Dreams" כחלק מהטרנד, (אז) הנה היא!", ובהמשך הוסיפה, "הרגשתי שזה חמוד מצידכם ואני אוציא את השיר המלא מאוחר יותר". שעה לאחר פרסום הסרטון בטיקטוק, הועלתה ההוצאה החוזרת של "Wildest Dreams" ברשתות הסטרימינג השונות. תוך דקות ספורות נרכשה הגרסה בעשרות אלפי עותקים באייטונס, מה שהוביל אותה להתברג במקום הראשון במצעד האייטונס האמריקאי; דבר המרחיב את שיאה כאמן עם מרבית השירים שכבשו את פסגת מצעד האייטונס האמריקאי (50 בסך הכול). בהקשר לאלבום ההוצאה החוזרת השנייה שלה, Red (Taylor's Version), סוויפט אמרה באמצעות חשבונות המדיה החברתית שלה שהיא ראתה את "Wildest Dreams" מצליח בטיקטוק בצורה חסרת תקדים ובעקבות כך, חשבה שהמעריצים שלה צריכים לקבל את הגרסה החוזרת שלה לשיר. תוך פחות מארבע שעות מיציאתו, "Wildest Dreams (Taylor's Version)", צבר למעלה מ-2 מיליון השמעות בספוטיפיי, ושבר בקלות את השיא הקודם של מספר ההשמעות הגדול ביותר ביום אחד של "Wildest Dreams" המקורי (2014); שיא שקבע כמה ימים קודם לכן, בשל הצלחתו בטיקטוק. באוסטרליה, השיר הגיע למקום 28 במצעד הסינגלים של ה-ARIA, ואילו במצעד הסינגלים של ניו זילנד, הוא הופיע לראשונה במקום ה-30. בממלכה המאוחדת, "Wildest Dreams (Taylor's Version)" הגיע למקום ה-25 במצעד הסינגלים הבריטי, ועקף את מיקום השיא של הגרסה המקורית משנת 2014 שהגיעה למקום ה-40. במצעד הסינגלים האירי, הופיע לראשונה "Wildest Dreams (Taylor's Version)" במקום ה-15, ועקף את מיקום השיא של הגרסה המקורית שהגיעה למקום ה-39. ההקלטה החוזרת של השיר הפכה לשירה ה-28 של סוויפט שדורג ב-20 העליונים במצעד הסינגלים האירי. במצעד הסינגלים הגרמני והשוודי הגיעה הגרסה המחודשת למקום ה-51 וה-68, בהתאמה. הקרדיטים לקוחים מטיידל. מידע על היצירה "Wildest Dreams" באתר מיוזיק בריינז מידע על הסינגל "Wildest Dreams" באתר מיוזיק בריינז סרטון השיר "Wildest Dreams" באתר יוטיוב מידע על הרצועה "Wildest Dreams" באתר ספוטיפיי 1989 - Taylor Swift | Songs, Reviews, Credits | AllMusic (באנגלית), נבדק ב-2021-03-27 Review: Taylor Swift channels Lana Del Rey in new single 'Wildest Dreams' - AXS, web.archive.org, ‏2017-07-28 Taylor Swift - "Wildest Dreams" (video) (Singles Going Steady) - PopMatters, web.archive.org, ‏2017-12-28 Taylor Swift - Wildest Dreams, Discogs (באנגלית) 1989 · Taylor Swift · Music Review With 1989, Taylor Swift finally grows up · Music Review · The A.V. Club, web.archive.org, ‏2017-05-20 Taylor Swift – 1989 | Album Reviews | musicOMH, web.archive.org, ‏2014-11-05 Review: Taylor Swift - 1989 | Sputnikmusic, www.sputnikmusic.com Review: Taylor Swift smooths out the wrinkles on sleek '1989' - LA Times, web.archive.org, ‏2014-11-15 The Oral History of Taylor Swift’s ‘1989’ — Cuepoint — Medium, web.archive.org, ‏2016-04-04 Taylor Swift: 1989 review – leagues ahead of the teen-pop competition | Music | The Guardian, web.archive.org, ‏2014-11-01 Review: Taylor Swift, 1989 - Slant Magazine, web.archive.org, ‏2019-03-05 Ed Masley, 30 Best Taylor Swift singles ever (so far), The Arizona Republic (באנגלית אמריקאית) VMAs: Taylor Swift Debuts 'Wildest Dreams' Video, Billboard, ‏2015-08-31 Taylor Swift Is Dreaming Of A Very White Africa : Goats and Soda : NPR, web.archive.org, ‏2015-09-02 Taylor Swift's 'Wildest Dreams' Video Will Premiere During The VMA Pre-Show - MTV, web.archive.org, ‏2015-08-26 Taylor Swift teases 'Wildest Dreams' video with pic of Scott Eastwood, web.archive.org, ‏2017-09-27 You'll Want To Hang Up On These 'Secret Conversations', NPR.org (באנגלית) Taylor Swift’s GQ Cover Interview: Bad Blood, Kanye West, and Wildest Dreams | GQ, web.archive.org, ‏2015-10-18 Director Of Taylor Swift's New Video Defends His Work : Goats and Soda : NPR, web.archive.org, ‏2015-09-04 Taylor Swift's 'Wildest Dreams' Video Is Here To Make You Cry - MTV, web.archive.org, ‏2015-08-31 Taylor Swift "Wildest Dreams" music video debuts during MTV VMAs (VIDEO)., web.archive.org, ‏2015-09-02 Taylor Swift And Scott Eastwood Pay Tribute To Cinema’s Greatest Love Stories In "Wildest Dreams": Watch, idolator, ‏2015-08-31 MTV Awards 2016 - Vincitori 2016, web.archive.org, ‏2016-06-22 Taylor Swift accused of racism in 'African colonial fantasy' video, the Guardian, ‏2015-09-02 (באנגלית) Taylor Swift's 'Wildest Dreams' Channels White Colonialism, web.archive.org, ‏2015-09-01 Take a Breather: ‘Wildest Dreams’ Isn't Racist - - Vulture, web.archive.org, ‏2017-08-05 Taylor Swift video director defends Wildest Dreams following 'whitewash' claims, the Guardian, ‏2015-09-03 (באנגלית) Taylor Swift colonialism: Wildest Dreams director Joseph Kahn responds to allegations | EW.com, web.archive.org, ‏2018-02-09 Review: Taylor Swift's '1989' - NYTimes.com, web.archive.org, ‏2014-11-11 chorus.fm, chorus.fm (באנגלית אמריקאית) Taylor Swift’s Pop Curveball 1989 Album Review Album Review: Taylor Swift’s Pop Curveball Pays Off With ‘1989’ | Billboard, web.archive.org, ‏2017-02-08 Forrest Wickman, Taylor Swift’s 1989: A Track-by-Track Breakdown, Slate Magazine, ‏2014-10-25 (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2020-11-24 (באנגלית אמריקאית) BMI Honors Taylor Swift and Legendary Songwriting Duo Mann & Weil at the 64th Annual BMI Pop Awards | News | BMI.com, web.archive.org, ‏2016-05-27 2017 ASCAP Pop Music Awards, web.archive.org, ‏2018-06-23 Taylor Swift's 100 album tracks – ranked, The Independent, ‏2020-07-23 (באנגלית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 158 Taylor Swift Songs, Ranked, pastemagazine.com, ‏2020-02-05 (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Taylor Swift's 'Wildest Dreams' Re-Enters Hot 100; Enjoys 981% Sales Gain, Headline Planet, ‏2015-09-08 (באנגלית אמריקאית) Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2015-08-24 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2015-08-24 Wildest Dreams (R3hab Remix) - Single by Taylor Swift on iTunes, web.archive.org, ‏2016-03-06 Wildest Dreams (R3hab Remix) - Single by Taylor Swift on iTunes, web.archive.org, ‏2015-10-17 The Weeknd Doubles Up in Hot 100's Top Three | Billboard, web.archive.org, ‏2015-09-10 The Weeknd Tops Hot 100; Adele No. 1 Next Week? | Billboard, web.archive.org, ‏2015-12-01 Taylor Swift Tallies First Dance/Mix Show Airplay No. 1 With 'Wildest Dreams' | Billboard, web.archive.org, ‏2015-11-26 "American single certifications – Taylor Swift – Wildest Dreams". Taylor Swift's Career Album & Song Sales: Ask Billboard Mailbag | Billboard, web.archive.org, ‏2018-11-25 australian-charts.com - Taylor Swift - Wildest Dreams, australian-charts.com ZPAV :: Bestsellery i wyróżnienia - AirPlays - Top - Archiwum, bestsellery.zpav.pl "Taylor Swift Chart History (Canadian Hot 100)". Billboard. sa-ema.com, sa-ema.com Single Accreds 2015, web.archive.org, ‏2020-08-10 BPI Gold/Platinum, Music Canada (באנגלית אמריקאית) The Official New Zealand Music Chart, THE OFFICIAL NZ MUSIC CHART (באנגלית) Trofeoversikt - IFPI - Gull og Platina (ב־) Taylor Swift Shares Stunning 'Wildest Dreams' Performance from Grammy Museum, Billboard (באנגלית) Taylor Swift has kicked off her 1989 world tour in Tokyo, web.archive.org, ‏2018-06-14 Taylor Swift's Reputation Tour B-Stage: Songs She Has Surprised Fans With | Billboard, web.archive.org, ‏2019-10-08 Ryan Adams' '1989': Track By Track, web.archive.org, ‏2016-01-26 Spirit Untamed First Look! Hear Taylor Swift's Re-Recorded 'Wildest Dreams (Taylor's Version)' in Trailer, PEOPLE.com (באנגלית) 1989 (CD liner notes). Taylor Swift. Big Machine Records. 2014. BMRBD0500A. CERTIFICADOS, Pro-Música Brasil (ב־Brazilian Portuguese) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2015-08-24 Wildest Dreams (R3hab Remix) - Single by Taylor Swift on iTunes (באנגלית אמריקאית), נבדק ב-2019-04-26 TAYLOR SWIFT "Wildest Dreams" | (Radio Date: 10/30/2015), radiodate.it (באנגלית) Try the TIDAL Web Player, listen.tidal.com (באנגלית) Taylor Swift – Wildest Dreams (Taylor's Version), נבדק ב-2021-09-17 Spirit Untamed First Look! Hear Taylor Swift's Re-Recorded 'Wildest Dreams (Taylor's Version)' in Trailer, PEOPLE.com (באנגלית) Extended clip of "Wildest Dreams (Taylor’s Version)" features in new Spirit Untamed trailer, The Line of Best Fit (באנגלית) Althea Legaspi, Althea Legaspi, Taylor Swift Surprise-Releases 'Wildest Dreams (Taylor's Version)' for Avid TikTokers, Rolling Stone, ‏2021-09-17 (באנגלית אמריקאית) ציוץ של chartdata ברשת החברתית אקס (טוויטר), 17 בספטמבר 2021 Chris Willman, Chris Willman, Taylor Swift’s ‘Wildest Dreams (Taylor’s Version)’ Quickly Beats the Original Song’s Spotify Record for Single-Day Plays, Variety, ‏2021-09-17 (באנגלית אמריקאית) ARIA Top 50 Singles Chart, www.aria.com.au (באנגלית) The Official New Zealand Music Chart, THE OFFICIAL NZ MUSIC CHART (באנגלית) Ed Sheeran’s Shivers scores second week at Official Singles Chart summit, www.officialcharts.com (באנגלית) Ed Sheeran's Shivers holds firm at Irish Number 1, www.officialcharts.com (באנגלית) Offizielle Deutsche Charts - Offizielle Deutsche Charts, www.offiziellecharts.de Veckolista Singlar, vecka 38, Sverigetopplistan (בשוודית) Try the TIDAL Web Player, listen.tidal.com (באנגלית) Billboard Canadian Hot 100, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית)